YouTube કન્ટેન્ટ પૂર્ણ, 1

વડા પ્રધાન મોદીએ અભિજિત બેનરજી સાથેની મુલાકાતની તસવીર શૅર કરી છે.

આ તસવીરને ટ્વિટર પર પોસ્ટ કરતાં વડા પ્રધાન મોદીએ લખ્યું, "નોબેલ સન્માનિત અભિજિત બેનરજી સાથેની શ્રેષ્ઠ રહી. માનવ સશક્તીકરણ પ્રત્યેની તેમની ધૂન સ્પષ્ટ રીતે બધાની સામે છે. ઘણા વિષયો પર બેનરજી સાથે વિસ્તારથી ચર્ચા થઈ. અભિજિતની ઉપલબ્ધિઓ પર ભારતને ગર્વ છે. ભવિષ્ય માટે તેમની ઘણી બધી શુભકામના."

પીએમ મોદી સાથેની મુલાકાત બાદ અભિજિત બેનરજીએ સમાચાર એજન્સી એએનઆઈને કહ્યું, "મને પીએમ મોદીને મળવાનું સૌભાગ્ય પ્રાપ્ત થયું છે. વડા પ્રધાને મને પૂરતો સમય આપ્યો અને તેમણે જણાવ્યું કે તેઓ ભારત વિશે શું વિચારે છે."

'દેશ અંગે મોદીના વિચાર એકદમ અલગ છે'

અભિજિતે કહ્યું, "મોદી દેશ અંગે જે વિચારી રહ્યા છે એ બિલકુલ અલગ છે. વડા પ્રધાને પોતાની નીતિઓને લઈને વાત કરી. તેઓ તેને કઈ રીતે લાગુ કરી રહ્યા છે એના પર પણ વાત થઈ."

"વડા પ્રધાને કહ્યું કે શાસનમાં એલિટ વર્ગનું કેવું નિયંત્રણ હતું. મોદીએ એ પણ જણાવ્યું કે તેઓ કેવી રીતે અમલદારશાહીમાં સુધારો લાવવાની કોશિશ કરે છે. ભારત માટે એ અગત્યનું છે કે અધિકારી લોકો પ્રત્યે જવાબદાર બને. આ ... બીજા 4000 અક્ષરો માટે લેખ ચાલુ રાખો:
શ્રેષ્ઠ મુલાકાત માટે પીએમ મોદીનો આભાર."

અભિજિત બેનરજી મોદી સરકારની આર્થિક નીતિઓના ટીકાકાર રહ્યા છે.

2016માં જ્યારે વડા પ્રધાને નોટબંધીની જાહેરાત કરી ત્યારે અભિજિત બેનરજીએ તેને મૂર્ખતાપૂર્ણ પગલું ગણાવ્યું હતું. તેમજ બેનરજીએ ભારતની આર્થિક વૃદ્ધિના માપનની રીતની ટીકા કરતાં તેના ડેટાને સંદિગ્ધ ગણાવ્યો હતો. 

પીયૂષ ગોયલે અભિજિતને વામપંથી વિચારધારાવાળા ગણાવ્યા હતા

અભિજિત બેનરજીને નોબેલ મળ્યું ત્યારે ભારત સરકાર તરફથી કોઈ ખાસ પ્રતિક્રિયા આવી નહોતી.

એટલે સુધી કે વાણિજ્યમંત્રી પીયૂષ ગોયલે અભિજિતને વામપંથી વિચારધારાવાળા ગણાવ્યા અને કહ્યું કે ભારતના લોકોએ તેમના વિચારોનો અસ્વીકાર કર્યો છે.

અભિજિત બેનરજીએ 2019ની સામાન્ય ચૂંટણીમાં કૉંગ્રેસનો ચૂંટણીઢંઢેરો બનાવવામાં ન્યાયસ્કીમને લઈને મદદ કરી હતી. જેમાં દેશના સૌથી ગરીબ 20 ટકા પરિવારોનાં ખાતાંમાં દર વર્ષે 72 હજાર રૂપિયા ટ્રાન્સફર કરવાનો વાયદો હતો.

તેમ છતાં કૉંગ્રેસની સામાન્ય ચૂંટણીમાં શરમજનક હાર થઈ. તેને લઈને અભિજિત બેનરજી પર નિશાન સાધતાં પીયૂષ ગોયલે કહ્યું હતું કે ભારતની જનતાએ તેમના વિચારને નકારી દીધો છે.

અભિજિતને પીયૂષ ગોયલની વાતનું ખોટું લાગ્યું

અભિજિત બેનરજીએ બીબીસી સંવાદદાતા અરુણોદય મુખરજીને આપેલી મુલાકાતમાં પીયૂષ ગોયલે કરેલી ટિપ્પણી અંગે કહ્યું હતું કે એનાથી એમને ખરાબ લાગ્યું છે.

એમણે કહ્યું કે હા, ખરાબ તો લાગ્યું, પરંતુ એટલા માટે નહીં કે મારા વિરુદ્ધ કહેવાયું હતું. એટલા માટે ખરાબ લાગ્યું કે દેશને પ્રોફેશનલ્સની જરૂર છે તો એમનો ઉપયોગ કરવો જોઈએ.

અભિજિત બેનરજીને પૂછવામાં આવ્યું કે શું તેઓ ભારત આવવા ઇચ્છશે?

આ સવાલના જવાબમાં એમણે કહ્યું, "જો લાગે કે દેશને કોઈ જરૂર છે તો સલાહ આપવા તૈયાર છું, પરંતુ હાલ નોકરી છોડી કે બાળકોને છોડીને અહીં આવવું મુશ્કેલ છે. જે રઘુરામ રાજને કર્યું હતું એ એક પ્રકારનો ત્યાગ હતો."

પીયૂષ ગોયલની ટિપ્પણી બાબતે એમણે બીબીસીને કહ્યું, "મને લાગે છે કે આ પ્રકારના ટિપ્પણીઓથી કોઈ મદદ નહીં મળે. મને મારા કામને લીધે નોબેલ મળ્યું છે અને તેમને મારા કામ પર સવાલ ઊભો કરવાથી એમને કંઈ પ્રાપ્ત નહીં થાય."

"જો ભાજપ પણ કૉંગ્રેસ પાર્ટીની જેમ અર્થશાસ્ત્રને લઈને સવાલ પૂછશે તો શું હું સત્ય નહીં બોલું? હું બિલકુલ સત્ય જ બોલીશ. હું એક પ્રોફેશનલ છું અને બધાને માટે છું."

"કોઈ ખાસ પાર્ટી માટે નથી. અર્થવ્યવસ્થાને લઈને મારી જે સમજણ છે તે પક્ષને આધારે નથી બદલાતી. જો કોઈ મને...